Բոյան Դիմոսկի

**Բոյան Դիմոսկի** (  ; ), մակեդոնացի ֆուտբոլիստ, « Ակրոն » ակումբի և Հյուսիսային Մակեդոնիայի ազգային հավաքականի պաշտպան, վարձավճարով հանդես է գալիս «Պարտիզան» թիմի կազմում:

## Կարիերա
### «Վարդար»
Ֆուտբոլային կարիերան սկսել է «Տետեքս» ակումբի ակադեմիայում։ 2016 թվականի ամռանը տեղափոխվել է « Վարդար » ակումբի ակադեմիա։ 2019 թվականի սկզբին  միացել է ակումբի հիմնական թիմին, որի կազմում իր առաջին պաշտոնական հանդիպումն անցկացրել է 2019 թվականի փետրվարի 24-ին՝ «Ռենովայի» դեմ խաղում խաղադաշտ դուրս գալով մեկնարկային կազմում։ Իր դեբյուտային մրցաշրջանի արդյունքներով նա և ակումբը դարձել են Հյուսիսային Մակեդոնիայի առաջնության արծաթե մեդալակիրներ:

Ֆուտբոլիստն իր հաջորդ մրցաշրջանն սկսել է 2019 թվականի օգոստոսի 11-ին «Մակեդոնիա Ջորչե Պետրով » ակումբի դեմ խաղով՝ փոխարինման դուրս գալով երկրորդ խաղակեսի սկզբում։ Ողջ մրցաշրջանի ընթացքում նա հիմնականում փոխարինման է դուրս եկել՝ առանց լուրջ ազդեցություն գործելու խաղի ընթացքի ու արդյունքի վրա։ Մրցաշրջանի վերջում նրա թիմը վաղաժամ հաղթող է ճանաչվել առաջնությունում, որը դադարեցվել էր 2020 թվականի մարտին ՝ COVID-19 համաճարակի պատճառով։ Մրցաշրջանի վերջում Բոյանը հեռացել է ակումբից։

### «Պանդևի ակադեմիա»
2020 թվականի հուլիսին ֆուտբոլիստը տեղափոխվել է Պանդևի ակադեմիա, որի հետ կնքել է երկու տարվա պայմանագիր։ Նա ակումբի կազմում իր նորամուտը նշել է 2020 թվականի օգոստոսի 9-ին՝ Պելիստերի դեմ խաղում, իսկ արդյունավետ գործողությամբ առաջին անգամ աչքի է ընկել 2020 թվականի սեպտեմբերի 20-ին՝ «Շքենդիա» ակումբի դեմ խաղում՝ գոլային փոխանցում կատարելով։ Ֆուտբոլիստը կարճ ժամանակամիջոցում կարողացել է հաստատվել ակումբի հիմնական կազմում՝ դառնալով առանցքային խաղացողներից մեկը, խաղալով և՛ ձախ պաշտպանի, և՛ հենակետային կիսապաշտպանի դիրքում։ Նա ակումբի կազմում իր առաջին գոլը խփել է 2021 թվականի ապրիլի 24-ին *Սիլեքս*ի դեմ խաղում։ Թիմի կազմում արծաթե մեդալ է նվաճել Հյուսիսային Մակեդոնիայի գավաթի խաղարկությունում. 2021 թվականի մայիսի 19-ին կայացած եզրափակիչ խաղում *Պանդևի ակադեմիա*ն 11 մետրանոց հարվածաշարում պարտվել է «Սիլեքս» ակումբին։

Ֆուտբոլիստը բաց է թողել նոր մրցաշրջանի առաջին կեսը՝ ապաքինվելով ծնկի վնասվածքից։ Մրցաշրջանի իր առաջին խաղում՝ 2022 թվականի փետրվարի 13 - ին՝ « Շկուպի » ակումբի դեմ, նա խփել է իր առաջին գոլը։ Բոյանը կարճ ժամանակամիջոցում դարձել է ակումբի առաջատար խաղացողներից մեկը՝ յուրաքանչյուր խաղում գրանցելով գոլային ցուցանիշ։ Այդպես նա օգնել է հարազատ ակումբին դառնալ առաջնության արծաթե մեդալակիր։ Ինքը՝ ֆուտբոլիստը, կարողացել է խփել 2 գոլ և կատարել 7 գոլային փոխանցում։

Հաջորդ մրցաշրջանի սկզբում հյուսիսմակեդոնական ակումբը մեկնել է ՈՒԵՖԱ-ի Կոնֆերենցիաների լիգայի որակավորման հանդիպումներին, որոնք ֆուտբոլիստն ինքը բաց է թողել։ Նա մրցաշրջանի իր առաջին հանդիպումն անցկացրել է 2022 թվականի օգոստոսի 7-ին *Բրեգալնիցա*յի դեմ՝ փոխարինման դուրս գալով 70-րդ րոպեին։ Հաջորդ խաղում՝ 2022 թվականի օգոստոսի 14-ին «Ռաբոտնիչկի» ակումբի դեմ  աչքի է ընկել գոլային փոխանցում կատարելով։ Նա ակումբի առանցքային խաղացողներից մեկն էր ողջ մրցաշրջանի ընթացքում և 2023 թվականի մարտին դարձավ ակումբի ավագը։ «Պանդևի ակադեմիա»-ն այդ մրցաշրջանն ավարտեց իններորդ տեղում։

### «Ակրոն»
2023 թվականի հունիսին ֆուտբոլիստը տեղափոխվեց ռուսական *Ակրոն* ակումբ, որի հետ կնքեց երկարաժամկետ պայմանագիր։ Տրանսֆերային գումարը կազմել է մոտավորապես 60 հազար եվրո։ Նա ակումբի կազմում իր նորամուտը նշեց 2023 թվականի հուլիսի 16-ին *ԿԱՄԱԶ* թիմի դեմ խաղում՝ փոխարինման դուրս գալով 69-րդ րոպեին։ Ֆուտբոլիստն ակումբի կազմում առաջին արդյունավետ գործողությամբ աչքի ընկավ 2023 թվականի հուլիսի 23-ին Աստրախանի «Վոլգարի» դեմ խաղում՝ կատարելով գոլային փոխանցում։

## Միջազգային կարիերա
2018 թվականին Բոյանը հանդես է եկել Հյուսիսային Մակեդոնիայի մինչև 18 տարեկանների հավաքականում։ 2019 թվականի մարտի վերջին նա նշել է իր նորամուտը Հյուսիսային Մակեդոնիայի մինչև 19 տարեկանների հավաքականի կազմում Ալբանիայի մինչև 19 տարեկանների հավաքականի դեմ ընկերական խաղերում։ 2019 թվականի նոյեմբերին այդ հավաքականի կազմում մասնակցել  Եվրոպայի մինչև 19 տարեկանների առաջնության ընտրական հանդիպումներին։

2020 թվականի դեկտեմբերին նա իր նորամուտը նշել է Հյուսիսային Մակեդոնիայի երիտասարդական հավաքականի կազմում՝ Հյուսիսային Մակեդոնիայի պատանեկան հավաքականի դեմ ընկերական խաղում։ 2022 թվականի մարտին նա երիտասարդական հավաքականի կազմում մասնակցել է Եվրոպայի երիտասարդական առաջնության ընտրական հանդիպումներին։ 2022 թվականի մարտի 24-ին Սերբիայի երիտասարդական հավաքականի դեմ առաջին խաղում ֆուտբոլիստը խփել է իր դեբյուտային գոլը։

2022 թվականի հունիսին Բոյանը հրավիրվել է Հյուսիսային Մակեդոնիայի ազգային հավաքական, որի կազմում իր նորամուտը նշել է 2022 թվականի հունիսի 12-ին ՈՒԵՖԱ-ի Ազգերի լիգայի մրցաշարում՝ Ջիբրալթարի հավաքականի դեմ խաղում՝ երկրորդ խաղակեսի սկզբում փոխարինելով Դարկո Չուրլինովին։

## Ձեռքբերումներ
**«Վարդար»-ի կազմում**

* Հյուսիսային Մակեդոնիայի չեմպիոն ՝ 2019/20 թթ

**Ակրոն (Տոլյատի)**

* Ռուսաստանի առաջին լիգայի բրոնզե մեդալակիր՝ 2023/24

## Վիճակագրություն
### Ակումբային

### Ազգային հավաքականի կազմում

### Հանդիպումներ ազգային հավաքականի կազմում

**Ընդհանուր առմամբ՝ 13 հանդիպում / 0 գոլ; 3 հաղթանակ, 3 ոչ-ոքի, 7 պարտություն.**

## Ծանոթագրություններ

## Արտաքին հղումներ
* 
* 
* 

Կատեգորիա:2001 ծնունդներ
Կատեգորիա:Ապրող անձինք
Կատեգորիա:Հյուսիսային Մակեդոնիայի հավաքականի ֆուտբոլիստներ
Կատեգորիա:Մակեդոնացի ֆուտբոլիստներ
Կատեգորիա:Նոյեմբերի 23 ծնունդներ
Կատեգորիա:Պարտիզան Բելգրադի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վարդարի ֆուտբոլիստներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Ֆուտբոլիստներ այբբենական կարգով